બીજી તરફ દક્ષિણ ગુજરાતનાં તમામ વિસ્તારોમાં આ વર્ષે ગયા વર્ષ કરતાં હજજારો હેકટર જમીનમાં વધારે શેરડીનું વાવેતર થયેલું છે, તેથી સમયસર શેરડી પિલાણ થશે કે કેમ તે પણ એક પ્રશ્ન સંસ્થા સંચાલકોને પહેલે થી જ સતાવતો આવ્યો છે, મજૂરોનાં અભાવે શરૃઆતમાં જ સુગર ફેકટરીઓમાં ર૦ થી રપ ટકા જેટલી શેરડી બળેલી પિલાણમાં આવી રહી છે, જેને લઈને પણ મોટું નુકશાન ખેડૂતો અને ખાંડ ઉદ્યોગને થવા લાગ્યું છે, આટલી ગંભીર પરિસ્થિતિ પછી હાલમાં જે પરિસ્થિતિ સર્જાઈ છે તે ખાંડ ઉદ્યોગ માટે વધુ ખતરનાક સાબિત થવાનો ભય ઊભો થયો છે.